钦定古今图书集成/历象汇编/庶征典/第070卷 > 明
## 钦定古今图书集成/历象汇编/庶征典/第070卷 > 明

### 太祖洪武八年有青气

按《大政纪》，洪武八年四月甲寅，钦天监奏曰：“上有青
气在赵分恒山之北。”

洪武十五年，“五色云见。”

按《云南通志》：“洪武十五年，五色云见于永昌太保山，
经宿不散。”

洪武十八年，“五色云见。”

按《明宝训》：洪武十八年四月乙未，五色云再见，礼部
请率百官表贺。太祖谕之曰：“天下康宁，人无灾害，祥
瑞之应，固和气所召。昔舜有《卿云》之歌，在当时有元
恺岳牧之贤，相与共洽雍熙之治。朕德不逮，治化未
臻，岂可遽以是受贺？前代帝王喜言祥瑞，臣下从而
和之，往往不知省惧，以至灾异之来，不复能弭。盖夸”
侈之心生。则戒惧之志怠。故鲜克终可以为戒。
洪武二十一年、五色祥云见。

按《大政纪》：二十一年五月乙酉，五色祥云见。赞善刘
三吾进曰：“云物之祥，征乎治世。舜之时兴于诗歌，宋
之时以为贤人之符，此实圣德所致，国家之美庆也。”
上曰：“古人有言：‘天降灾祥在德’。诚使吾德靡悔，灾亦
可弭。苟爽其德，虽祥无福。要之国家之庆，不专于此
也。”

### 成祖永乐八年五色云见日下

按《名山藏》：“永乐八年二月庚戌，车驾度居庸关，次永
安甸，晚雨雪，已霁，日下有五色云见。”

永乐十五年，“五色云见。”

按《大政纪》：“永乐十五年十一月己未，五色庆云呈彩，
行在礼部尚书吕震率群臣上表称贺，不许。督工泰
宁侯陈珪等奏，二处俱现五色瑞光，庆云瑞霭，絪缊
流通，烂彻霄汉。庚申，金水河冰凝，异瑞暸具诸象。至
己巳，卿云呈彩，五色轮囷，变化卷舒，弥满殿间。卿云
内又出五色瑞光，团圆如日，正当御坐。已而西度宫”
苑，映上所御殿庭，终日不收官军人等，众目共睹。
永乐十七年，“卿云”见

按《名山藏》：十七年九月丙辰，卿云见，群臣称贺，不许，
敕曰：“帝舜之世，有《百工》八百之歌，四时未经，万姓未
诚，朕正当与卿等忧勤惕厉，以答上眷。”十二月癸未，
卿云见。

永乐二十年，“紫云屯。”

按《名山藏》，“二十年六月丙申，次祥云屯。方驻跸，有紫
云如盖见营南，因赐‘屯’”名。

### 仁宗洪熙元年三月癸酉五色云见

按：《大政纪》云云

### 英宗正统十一年有异气见于殿上

按《名山藏》，“正统十一年二月有异气现华盖殿金顶
及奉天殿䲭吻之上，遣告于上天后土，以春和下宽
恤之诏。”

### 代宗景泰七年秋八月戊戌香山庆云见

按：《广东通志》云云。

### 英宗天顺八年有白气腾空

按《山西通志》：“天顺八年六月，望河津有白气腾空，时
学士薛瑄卒。”

### 宪宗成化二年日晕背珥

按《大政纪》，“成化二年正月甲辰，辰时，日晕及左右珥，
背气赤黄色鲜明。”

成化二十一年，有火有星，皆化为白气。

按《大政纪》，“二十一年正月甲申，申刻，有火自中天西
坠，化白气，复曲折上腾，声如雷。逾时，西方复有大星
赤色，自中天西行，近浊，尾迹化白气，曲曲如蛇形，久
之，如雷震地。诏求直言。”

### 孝宗弘治元年山头出白气

按《大政纪》：“弘治元年三月，浙江景宁县山头白气如
物飞腾。”

弘治十七年，“五色云见。”

按：《全辽志》，弘治十七年，“开原五色云见。”

按《江南通志》：“弘治十七年，松江五色云见。”

按《福建通志》：“弘治十七年六月初一日，庆云见壶山
之顶，三日、六日、九日又见。”

弘治十八年，袁岭出白气。

按《江南通志》：“弘治十八年，袁岭白气如虹，上腾三日。”

### 武宗正德二年庆云见

按《大政纪》，“正德二年八月，庆云见翼、轸分野。”

按《湖广通志》：“正德二年正月，兴国大昕五色云见，自
儒学戟门外，拔地起。”

正德五年，“五色云见。”

按《山西通志》：“正德五年夏四月五日，榆次五色云见。”
按《四川总志》：正德五年七月十三日，广元百丈关五
色云见。

按《广东通志》：“正德五年，广州庆云见。”

正德十一年，彩云凝结二日。

按《云南通志》：“正德十一年十一月，彩云见于邓州，二
日乃散。”

正德十二年，白气飞坠有声，彩云见。

按《江西通志》：“正德十二年，宁州东北方白气如虹，飞
坠有声。”

按《云南通志》：“正德十二年二月，彩云复见于邓州。
正德十四年，五色云见。”

按《广东通志》：“正德十四年闰八月，琼州五色云见于
郡西。明年三月，又见。初轮囷，上下二结，须臾溷合，黑
云盖其上，白气射之亘天。”

### 世宗嘉靖元年武城县城楼出白气

按《山东通志》：“嘉靖元年冬十二月，武城县西城楼角
南有孔出白气如烟，七日乃止。”

嘉靖四年八月。澂江罗藏溪。有白气上升如龙。
按《云南通志》云云。

嘉靖七年，河间有异气。万州有白气贯空。

按《畿辅通志》，嘉靖七年夏，河间异气，“四月四日五鼓，
有气如火光龙形，自空至地，直立西南，数刻方散。”
按《广东通志》，“嘉靖七年冬十月，万州白气贯空，白气
如虹，直入天河，十馀夜乃散。”

嘉靖十三年，“五色云见。”

按《江西通志》：“嘉靖十三年闰二月，南昌进贤五色云
见。”

按《云南通志》：“嘉靖十三年，五色云见永昌。”

嘉靖十五年秋，琼州五色云见郡城西，光彩绚地。
按《广东通志》云云。

嘉靖十七年，黑气蔽空，五色云见。

按《山西通志》。嘉靖十七年五月，黑气蔽空如夜。
按《广东通志》。嘉靖十七年，儋州五色云见。

嘉靖十八年，“景云见。”

按《大政纪》，“嘉靖十八年二月乙巳，景云见。时卓午，景
云见，缥缈五色。夏言顾鼎臣以闻。帝命礼部择日昭
谢。尚书严嵩请于翼日祈谷礼毕，御奉天殿受贺。帝
命免贺，独择日昭谢焉。”

按《四川通志》：“嘉靖十八年三月，富顺树稼，彩云见。
嘉靖十九年，庆云见。”

按《湖广通志》：“嘉靖十九年，广济五色庆云见于西南，
盘旋半日。”

嘉靖二十一年五月十三日，“同安晡时，海中气蒸如
雾。”

按：《福建通志》云云。

嘉靖二十二年，“五色云见。”

按《江西通志》，嘉靖二十二年春正月朔，南昌五色云
见按《福建通志》，“嘉靖二十二年五月十八日，五色云见
于壶山之上。七月二十八日，兴化府石室岩后，云气
如人马旗帜，久之乃散。”

嘉靖二十四年，“卿云见。”

按《山西通志》：“嘉靖二十四年夏四月，平阳卿云见。是
月十一日午时，卿云五色见日边，长二丈许，广二三
尺，良久方散。”

按《云南通志》：嘉靖二十四年十月朔，楚雄五色云见。
嘉靖二十八年三月，永昌五色云见于哀牢山。
按《云南通志》云云。

嘉靖三十八年，“彩云见。”

按《云南通志》：“嘉靖三十八年，彩云见顺宁之东北，状
如华盖，光焰射人，弥月乃散。”

嘉靖四十年，有云气成城阙状，五色云见。

按《江南通志》：“嘉靖四十年，清河县有云气列城市宫
阙状。”

按《云南通志》：“嘉靖四十年六月，永平和丘山五色云
见。”

### 穆宗隆庆二年黑云见

按《福建通志》：隆庆二年三月十七日，海澄县有黑云
倏起，挟龙自八都东方来，卷屋裂瓦，火光冲突，烧烬
苗蔬，至港口而灭。

### 神宗万历元年襄阳白气见福州五色云见云南彩云见

按《湖广通志》：“万历元年正月夜，襄阳白气见，自东而
西，其色如银，其声如雷。”

按《福建通志》：“万历元年六月二十九日午时，郡儒学
对山五色云见。”

按《云南通志》：“万历元年，云南县彩云见，如绮。”

万历五年，“黄云四塞。”

按《四川总志》：“万历五年三月，武隆河沙上，黄云四塞，
牛马嘶鸣，沙碛如堵。”

万历十二年三月望，有黑气翔云中。

按：《云南通志》云云。

万历十五年九月，五色云见于曲靖之西。

按：《云南通志》云云。

万历十八年十一月，“五色云见于蒙化西山。”

按：《云南通志》云云。

万历二十四年，五色云见于临安之西。

按：《云南通志》云云。

万历二十五年，黑云出同安县，所过伤物。

按《同安县志》：万历二十五年丁酉三月，有黑云一片
如簸箕大，自县中出南城而去。所过瓦屋，皆有挝动，
至刘五店尤甚。

万历二十八年，白气见。

按《山西通志》：“万历二十八年春正月，汾州白气经天。
是月初十日，地响如雷，自西北起。随有白气一道经
天，逾时方散。”

万历三十七年四月，兴化府五色云见北方。

按：《福建通志》云云。

万历三十九年八月。兴化府五色云见紫帽山。
按《福建通志》云云。

万历四十三年，白气见。

按《山西通志》：“万历四十三年秋八月，白气冲天，粗如
瓮，长二丈，一月方息。”

万历四十五年，有白气如刀，见于东方。

按：《广东通志》云云。

万历四十六年，白气、赤云见。

按《山东通志》：“万历四十六年，白气亘天。”

按《江西通志》：“万历四十六年秋九月，东南白气见，至
更即出，两旬始灭。”

按《福建通志》：“万历四十六年秋，东方有赤云一片，长
丈馀，形如刀，数月不散。”

按《四川通志》：“万历四十六年十月初六日，白气见于
东方，形如匹布，弯曲如刀，其长亘天，月馀乃灭。”
万历四十八年，蕲州白气见，龙门，祥云见。

按《湖广通志》：“万历四十八年七月，蕲州夜见白气长
数丈，起东北，止西南，至八月乃灭。”

按《广东通志》：“万历四十八年春正月，龙门祥云见。”

### 熹宗天启二年二月有黑云如盖自北来覆省城

按：《云南通志》云云。

### 愍帝崇祯元年三月太湖县云成五色有楼阁状

按：《江南通志》云云。

崇祯十五年，黑气蔽塞。

按《束鹿县志》，“崇祯十五年闰十一月十七日初更后，
城内外黑气蔽塞，高可二三丈馀，十八日晚亦然。”
崇祯十六年有白气、黑气、青气、赤气见。

按《陜西通志》：“崇祯十六年冬十月，西北有白气如蜝
形，忽七八折腾天。”

按《湖广通志》：“崇祯十六年正月二十六日，蕲州黑气
四塞，五月日将西，见青气二道撑日脚，广各二丈，七月始散。”

按《四川通志》：“崇祯甲申年，献贼至夔门，日中有赤气
数道，下丰上锐，自东指西，长竟天。其贼渐南而西，其
气与俱转，经年乃灭。贼攻绵州，围方合，城内人见云
中隐隐有万鬼哭声。”

### 皇清